Document ID: /roh_data/filtered/Billingualer_Corpus_interleaved-de-rm.jsonl.gz/663

This is a text translated from German to Rumantsch Grischun.
kanti-chor chur in Tschechien - Musik verbindet über die Sprachgrenzen hinaus

Am 18. April 2002 konnte der kanti-chor chur in Zlin in Tschechien das diesjährige Programm, Auszüge aus der Calven-Feier von Otto Barblan und das "Gloria" von Francis Poulenc, vor dem Premièren-Publikum präsentieren. Eine Woche vorher hatten sich die rund 90 Sängerinnen und Sänger des kanti-chor chur unter der Leitung von Christian Klucker aus Tamins nach Tschechien aufgemacht, um "ihr" Orchester zu besuchen.

Im Gegenzug wird das mehr als 50-köpfige Profi-Orchester nach Chur kommen. Am 5. und am 6. Mai treten der kanti-chor und die Bohuslav Martinu Philharmonie zusammen in der Churer Martinskirche auf. Die Musiker werden bei Mitgliedern des Chores untergebracht sein.

Die "Chorreise" des kanti-chors sollte den Sängerinnen und Sängern neben der musikalischen Arbeit auch die Möglichkeit bieten, die tschechische Kultur und die Bewohner von Zlin etwas kennenzulernen. Unter anderem fanden neben Exkursionen auch Begegnungen mit Schülern und Studenten in Zlin statt. Bei dieser Begegnung mit der fremden Kultur lernten die Chormitglieder, dass für uns oft Selbstverständliches, in Tschechien auch 13 Jahre nach dem Fall des eisernen Vorhanges vielfach etwas Besonderes ist. So haben beispielsweise die Verantwortlichen eines Gymnasiums stolz ihre moderne Anlage präsentiert, die nach schweizerischen Vorstellungen recht baufällig wirkte. In der Turnhalle war Parkett ausgelegt, die Aussenspielplätze waren asphaltiert. Für rund 450 Schüler steht ein einziges Musikzimmer zur Verfügung. Auch die Unterkunft, in der der Chor untergebracht war, sah auf dem Prospekt mit Schwimmbad und Minigolfanlage sehr verlockend aus. In den Details erkannte man aber schnell, dass die Anlage, die jetzt von Privaten geführt wird, einen enormen Sanierungsbedarf aufweist. Weder die tschechischen Schüler und Lehrkräfte noch die Leiter der Unterkunft wirkten aber mit ihrer Infrastruktur unzufrieden, vielmehr mussten die "Westler" einsehen, dass die Infrastruktur in der Schweiz zwar sehr gut funktioniert, dass die Schweizer aber deswegen nicht zufriedener sind.

Die Begegnung mit den Bewohnern von Zlin zeigte, dass die Sprache der Musik international ist. Eine Gesangsformation aus Zlin durfte von den Bündnern heftigen Applaus ernten. Dieselbe Gesangsformation liess es sich darauf nicht nehmen, das Konzert des Chores zu besuchen. Das Hauptziel der Reise wurde ebenfalls klar erreicht: Trotz der Sprachbarrière fanden sich Chor und Orchester zu einem klingenden Ganzen, und das romanische Lied "A Trun sut igl ischi" fand begeisterten Anklang.

Der kanti-chor chur wartet dieses Jahr mit folgenden Werken auf: "Gloria" des Franzosen Francis Poulenc für Sopran, Chor und Orchester - als Solistin konnte die Bündnerin Judit Scherrer-Kleber gewonnen werden - und Auszügen aus dem Calven-Festspieles des Bündners Otto Barblan. Als Referenz an die tschechische Heimat präsentiert das Orchester Antonin Dvoraks sinfonische Dichtung "Die Mittagshexe".

Der kanti-chor chur umfasst dieses Jahr rund 80 Schülerinnen und Schüler und 10 Lehrkräfte. Geleitet wird der Chor von Christian Klucker, der an der Bündner Kantonsschule als Musiklehrer tätig ist. Sämtliche Beteiligten wirken freiwillig an den Projekten des Chores mit.

Für die Konzerte des kanti-chor chur mit der Bohuslav Martinu Philharmonie ist ein Vorverkauf eingerichtet worden. Die Billette können zum Preis von 15, 25 und 35 Franken beim Kundendienst Globus bezogen werden (081-245 78 26). Die Konzerte finden am Sonntag, den 5. Mai und am Montag, den 6. Mai um 20.15 Uhr in der Martinskirche in Chur statt.

Gremium: Erziehungs-, Kultur- und Umweltschutzdepartement Graubünden

Quelle: dt Bündner Kantonschule

Data: 29.04.2002

Il chor da la scola chantunala da Cuira en Tschechia - la musica collia sur ils cunfins linguistics

Ils 18 d'avrigl 2002 ha il chor da la scola chantunala pudì preschentar a Zlin en Tschechia ses program da quest onn ad in public da premiera. Il program sa cumpona d'extracts da la Festa da Chalavaina dad Otto Barblan e dal "Gloria" da Francis Poulenc. Ils bunamain 90 chantadurs e chantaduras dal chor da la scola chantunala sut la direcziun da Christian Klucker da Tumein èn partids ina emna ordavant per la Tschechia. Là han els fatg ina visita a "lur" orchester.

En revantscha vegn l'orchester professiunal da passa 50 commembers a vegnir a Cuira. Ils 5 e 6 da matg sa preschentan il chor da la scola chantunala e la filarmonia Bohuslav Martinu en la baselgia S. Martin a Cuira. Ils musicists vegnan ad esser alloschads tar commembers dal chor.

Il "viadi" dal chor da la scola chantunala dueva dar la pussaivladad a tut las chantaduras ed a tut ils chantadurs ultra da prestar lavur musicala era d'emprender d'enconuscher in pau la cultura tscheca ed ils abitants da Zlin. Tranter auter èn vegnidas fatgas excursiuns e scuntradas cun scolars e students da Zlin. En quest inscunter cun ina cultura estra han las chantaduras ed ils chantadurs emprais che quai ch'è evident per nus è savens anc insatge spezial en la Tschechia, e quai era 13 onns suenter che la tenda da fier è crudada. Uschia han per exempel mussà ils responsabels d'in gimnasi cun luschezza lur installaziun moderna che fascheva dentant a nus Svizzers l'impressiun d'esser detg decadenta. La halla da gimnastica aveva in funs da parchet, las plazzas da gieu externas eran asfaltadas. A var 450 scolars stat a disposiziun mo ina suletta stanza da musica. Er l'alloschament, en il qual il chor era collocà fascheva ina buna parita sin il prospect, cun bogn ed implant da minigolf. Ma en detagl han ins vis spert ch'il stabiliment che vegn manà oz da persunas privatas avess grond basegn da vegnir sanà. Ma ni ils scolars ed ils magisters tschecs, ni ils manaders da l'alloschament parevan malcuntents cun lur infrastructura. Plitost avain nus "dal vest" stuì chapir che schebain che l'infrastructura funcziunescha bain en Svizra, n'èn ils Svizzers betg pli cuntents pervia da quai.

L'inscunter cun ils abitants da Zlin ha mussà che la lingua da la musica è internaziunala. La gruppa vocala da Zlin ha survegnì in grond applaus da las Grischunas e dals Grischuns. La medema gruppa vocala n'ha silsuenter betg manchentà l'occasiun da vegnir al concert dal chor da la scola chantunala. La finamira principala dal viadi è vegnida cuntanschida cleramain: malgrà la barriera linguistica èn daventads il chor e l'orchester ina unitad armoniusa e la chanzun rumantscha "A Trun sut igl ischi" ha intgantà.

Il chor da la scola chantunala sa preschenta quest onn cun las sequentas ovras: "Gloria" dal Franzos Francis Poulenc per sopran, chor ed orchester - sco solista ha pudì vegnir engaschada la Grischuna Judit Scherrer-Kleber - e cun extracts da la Festa da Chalavaina dal Grischun Otto Barblan. Per far ina reverenza a sia patria tscheca preschenta l'orchester la poesia sinfonica dad Antonin Dvorak "Die Mittagshexe".

Il chor da la scola chantunala cumpiglia quest onn var 80 scolaras e scolars e 10 magistras e magisters. Il chor vegn dirigì da Christian Klucker ch'è magister da musica a la scola chantunala grischuna. Tut ils participants coopereschan facultativamain als projects dal chor.

Per ils concerts dal chor da la scola chantunala ensemen cun la filarmonia Bohuslav Martinu è vegnida organisada ina prevendita. Ins po retrair ils bigliets al pretsch da 15, 25 e 35 francs tar il servetsch da clientella dal Globus (081-245 78 26). Ils concerts han lieu dumengia, ils 5 da matg e glindesdi, ils 6 da matg a las 20.15 en la baselgia S. Martin a Cuira.

Gremi: departament d'educaziun, cultura e protecziun da l'ambient

Funtauna: rg scola chantunala grischuna

Data: 29.04.2002